Május 2.

Névnapok: Zsigmond + Atanáz, Aténa, Aténé, Athena, Atina, Borisz, Borocs, Minerva, Nétus, Nétusz, Pellegrin, Peregrina, Ráchel, Ráhel, Rákhel, Rákis, Zoé, Zója

Események

Politikai események

 1219 – I. Leó örmény király halálával trónra lép a kisebbik lánya, I. Izabella (uralkodik haláláig, 1252-ig).
 1637 – III. Ferdinánd magyar király veszprémi püspökké és főispánná nevezi ki Jakusics Györgyöt.
 1668 – Az aacheni békeszerződés létrejötte Franciaország és Spanyolország között.
 1915 – A gorlicei áttörés az első világháborúban: Németország és az Osztrák–Magyar Monarchia hadseregeinek sikeres támadása az oroszok ellen.
 1977 – Moszkva visszahívja katonai tanácsadóit Szomáliából.
 1982 – A Falkland-szigeteki háborúban a HMS Conqueror brit atom-tengeralattjáró torpedóval elsüllyeszti a General Belgrano argentin cirkálót (321 ember életét veszti).
 1989 – A magyar–osztrák határon megkezdődik a műszaki zárrendszer, a „vasfüggöny” felszedése.
 1990 – Megalakul a Magyarország 1944. március 19-i német megszállását követő első szabadon választott Országgyűlés. Göncz Árpádot az Országgyűlés a Magyar Köztársaság ideiglenes elnökévé választja. (Augusztus 2-ig)
 2007 – Ismeretlenek ellopják Kádár János csontjait és felesége urnáját a fővárosi Fiumei úti temetőből.
 2007 – A moszkvai észt nagykövetség előtt tiltakozó orosz ifjúsági szervezetek egy csoportja megtámadja a svéd nagykövetség autóját, melyben az észt nagykövet, Marina Kaljurand ül.
 2012 – Az Országgyűlés köztársasági elnökké választja Áder Jánost, aki leteszi az esküt és az azt követő 8. nap, május 10-én lép hivatalba.

Tudományos és gazdasági események

 1964 – Kínaiak elsőként másszák meg a Sisapangma csúcsot (tszf. 8027 m).

Kulturális események

Irodalmi, színházi és filmes események
Nemzetközi Harry Potter nap

Zenei események

Sportesemények

Formula–1
 1976 –  spanyol nagydíj, Jarama - Győztes: James Hunt  (McLaren Ford)
 1999 –  San Marinó-i Nagydíj, Imola - Győztes: Michael Schumacher  (Ferrari)
Egyéb
 2017 – A Magyar Olimpiai Bizottság közgyűlése Kulcsár Krisztián párbajtőrvívót, a Nemzetközi Vívó Szövetség (FIE) technikai igazgatóját választja a MOB elnökének.

Egyéb események

 1947 - A perecesi bánya bejáratánál bányaomlás következtében 9 bányász életét veszti.

Születések 
 1551 – William Camden angol történész és heraldikus († 1623)
 1602 – Athanasius Kircher (Kircher Atanáz) német tudós, polihisztor († 1680)
 1660 – Alessandro Scarlatti itáliai zeneszerző († 1725)
 1729 – II. (Nagy) Katalin orosz cárnő († 1796)
 1772 – Novalis (er. Friedrich von Hardenberg) német író († 1801)
 1852 – Kada Elek Kecskemét város polgármestere († 1913)
 1867 – Szabó Péter matematikus, a tanárképző intézeti főgimnázium (a „Minta”) tanára; († 1914).
 1886 – Gottfried Benn német író, költő († 1956)
 1889 – Gazda Géza Kossuth-díjas magyar mérnök, sztahanovista, a Gazda-mozgalom névadója († 1981)
 1903 – Benjamin Spock amerikai gyermekorvos, szakíró († 1998)
 1911 – Homoródi Lajos magyar földmérő mérnök, geofizikus  († 1982)
 1916 – Zambó János magyar bányamérnök, az MTA tagja († 2000)
 1921 – Ponori Thewrewk Aurél (Kiejtése "Török") magyar csillagász, szakíró († 2014)
 1928 – Peter Jopp brit autóversenyző († 2008)
 1932 – Mahrer Emil Balázs Béla-díjas magyar film- és televíziórendező, a Magyar Televízió örökös tagja († 2007)
 1935 – B. Nagy Pál olimpiai bajnok magyar vívó
 1935 – II. Fejszál iraki király, Irak utolsó királya († 1958)
 1936 – Mendelényi Tamás magyar kardvívó, olimpiai bajnok († 1999)
 1937 – Ray Calcutt brit autóversenyző
 1938 – Bakody József Aase-díjas magyar színész, a Veszprémi Petőfi Színház örökös tagja
 1941 – Tony Adamowicz amerikai autóversenyző († 2016)
 1942 – Jacques Rogge belga sportvezető, a Nemzetközi Olimpiai Bizottság nyolcadik elnöke († 2021)
 1946 – David Suchet angol színész
 1947 – Tonk Sándor erdélyi magyar történész († 2003)
 1956 – Csák György magyar színész, rendező
 1957 − Hardy Mihály magyar újságíró, médiaszakértő, PR-igazgató, a Klubrádió főszerkesztő-helyettese
 1957 − Leviczky Klára magyar színésznő
 1964 – Mészáros Zoltán magyar színész
 1970 – Geszler Dorottya műsorvezető
 1972 – Dwayne „The Rock” Johnson amerikai színész, birkózó
 1974 – Hertelendy Attila magyar színész
 1975 – David Beckham angol labdarúgó
 1976 – Bereczki Zoltán magyar színész
 1977 – Megyesi László magyar labdarúgó
 1982 – Vigh Melinda, magyar paramászó († 2021)
 1985 – Lily Allen angol énekesnő
 1985 – Alekszandr Szaidgerejevics Galimov orosz jégkorongozó († 2011)
 1985 – Poroszlay Kristóf magyar színész
 1990 – Albert Costa Balboa spanyol autóversenyző
 1990 – Ozan Dolunay török színész
 2002 – Thomas Nadalini olasz rövidpályás gyorskorcsolyázó, ifjúsági olimpikon
 2015 – Sarolta brit királyi hercegnő

Halálozások 
 1219 – I. Leó örmény király (* 1150)
 1519 – Leonardo da Vinci itáliai festő, szobrász, feltaláló (* 1452)
 1718 – Askenázi Cevi budai rabbi (* 1660)
 1757 – Festetics József magyar katona, vezérőrnagy-lovassági tábornok, híres császári hadvezér (* 1691)
 1857 – Alfred de Musset francia író, költő, drámaíró (* 1810)
 1892 – Hermann Burmeister német zoológus és entomológus (* 1807)
 1907 – Forster Géza magyar mezőgazdász, agrárpolitikus (* 1850)
 1913 – Láng Adolf műépítész, a magyar historizmus képviselője (* 1848)
 1925 – Johann Palisa osztrák csillagász, százhuszonkét kisbolygó felfedezője (* 1848)
 1946 – Kovarcz Emil nyilas politikus, tárca nélküli miniszter (* 1899)
 1972 – John Edgar Hoover, az FBI igazgatója (* 1895)
 1979 – Giulio Natta Nobel-díjas olasz kémikus, a Natta-projekció kidolgozója (* 1903)
 1980 – George Pal (er: Marincsák György Pál) magyar származású amerikai filmproducer (* 1908)
 1988 – Déry Mária magyar színésznő (* 1933)
 1990 – David Rappaport angol törpe színész (* 1951)
 1992 – John Eccles Nobel-díjas ausztrál neurofiziológus (* 1903)
 1993 – id. Máthé Imre botanikus, agrobotanikus, az MTA tagja (* 1911)
 1998 – hide japán zenész, az X Japan egykori gitárosa. (* 1964)
 1999 – Oliver Reed angol színész (* 1938)
 2001 – Bill Homeier amerikai autóversenyző (* 1918)
 2004 – Bill Taylor (William L. Taylor) amerikai autóversenyző (* 1918)
 2011 – Oszáma bin Láden Al-Káida szaúd-arábiai militáns iszlamista, az al-Káida terrorszervezet egyik feltételezett alapítója (* 1957)
 2017 – Komlós Péter kétszeres Kossuth-díjas magyar hegedűművész, a Bartók vonósnégyes alapítója, primáriusa (* 1935)

Nemzeti ünnepek, emléknapok, világnapok 
 Szlovénia – a munka ünnepe második napja (munkaszüneti nap)

Jegyzetek 

Május napjai